Máig ő az egyetlen nő a Formula–1-ben, aki pontot szerzett. Mindezt az 1975-ös spanyol nagydíjon érte el, miután a 26. körben Rolf Stommelen hátsó szárnya leszakadt, és autója a nézők közé repült, akik közül öten meghaltak. Ezután a 30. körben megszakították a futamot, így a versenyzők felezett pontokat kaptak. A hatodik helyezett Lombardi így 0,5 pontot szerzett. Ő tartja még a legmagasabb rajtszám rekordját: mivel akkoriban nem volt állandó rajtszám, minden versenyen más rajtszámmal indultak a versenyzők. Az 1974-es brit nagydíjon, ami első versenye volt a Formula–1-ben, 208-as rajtszámmal állt volna rajthoz, de nem kvalifikálta magát.